ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
3 พ.ย. 2558

สรุปตลาดภาคเช้า
ตลาดภาคเช้ายังคงสามารถยืนได้ในแดนบวก ตามตลาดรอบบ้านที่ได้รับผลดีจากการรายงานตัวเลขเศรษฐกิจที่ออกมาในระดับดี สร้างแรงซื้อต่อสินทรัพย์เสี่ยงทั่วโลก ปิดการซื้อขายภาคเช้าดัชนีปิดที่ระดับ 1,415.25 จุด บวก +1.91 จุด ด้วยมูลค่าซื้อขาย 1.9 หมื่นล้านบาท
แนวโน้ม ภาคบ่าย
คาดดัชนีมีแนวโน้มเคลื่อนไหวในกรอบแคบ จากแรงซื้อที่อ่อนแอลง และภาพรวมที่ไม่มีปัจจัยอื่นๆ เพิ่มเติมเปิดโอกาสเกิดแรงขายในระยะสั้น เรายังคงเน้นหุ้นรับเหมาก่อสร้างที่ได้รับผลดีจากการเร่งลงทุนของภาครัฐเป็นหลัก และหุ้นที่มีแนวโน้มไตรมาส 3 โดดเด่น
วิเคราะห์ทางเทคนิค
BIG  ราคาปิด 1.57 บาทแนวรับ 1.55 บาท แนวต้าน 1.65 บาทแนว cut loss หากใกล้จะหลุด 1.52 บาท
กราฟ BIG สร้างรูปแบบ V-shape อย่างชัดเจน ขณะที่ Stoch กำลังโค้งตัวัตั้งท้อง เป็นสัญญาณของการสะสมหุ้นรอบใหม่ มีแนวต้าน 1.65 บาท และเป็นการตอบรับปัจจัยบวกจากการออกแผนล้างขาดทุนสะสม และรวมบริษัทลูกเข้าด้วยกัน ให้ BIG กลับมาน่าสนใจขึ้น จังหวะกราฟจึงสอดคล้องกับปัจจัย  แนะนำซื้อเก็งกำไร
เด็กแนว
AGE   เมื่อกลางเดือนก่อนได้แนะนำหุ้นพี่พนมไปครั้งหนี่งละ ตอนนั้นกระแสของโรงไฟฟ้าถ่านหินน่าสนใจ ทำให้ราคาหุ้นวิ่งรอบสั้นได้ 1 รอบ   มาถึงตอนนี้สัญญาณกราฟของหุ้นดูสมบูรณ์กว่าคราวก่อน และกระแสเพิ่มเติมเข้ามามากกว่าเดิม เด็กแนวคาดว่าแรงส่งน่าจะทำให้ราคาหุ้นไปได้สูงกว่าคราวก่อนได้ไม่ยาก  เรื่องแรก ราคาฐานหินในตลาดโลกตีกลับสูงสุดในรอบ 1 เดือนแล้ว  และกำลังเข้าสู่ seasonal ของถ่านหินที่ราคาจะปรับสูงขึ้นในฤดูหนาว ขณะที่จีนกำลังกลับมาสั่งถ่านหินมากขึ้นเช่นกัน แต่กระแสที่กำลังแรงกว่าก็คือการที่รัฐเปิดให้มีการยืนขอใบอนุญาตทำ solar farm ขนาด 800 mw นั้น  นี่คืออีกหนึ่งโอกาสของ AGE  เพราะผู้บริหารเคยเกริ่นว่าสนใจที่จะทำโรงไฟฟ้าแสงอาทิตย์ จึงถือว่าน่าจับตากับปัจจัยนี้อย่างมาก  ผลประกอบการปีนี้แม้จะยังไม่เด่นแต่รักษากำไรไว้ได้ และทำได้ดีใน Q2 เพราะกำไรเพิ่มขึ้น 170%  ขณะที่ราคาถ่านหินกำลังฟื้นตัวจะส่งผลให้ margin ควรจะดีด้วยเช่นกัน และรอรับข่าวดีว่าบริษัทจะทำโรงไฟฟ้าอย่างไร กับใคร ปริมาณเท่าไร ถือว่าจะทำให้อนาคตมีการเติบโตที่ยั่งยืนขึ้นมาก
 
สัญญาณเทคนิคพลิกกลับขึ้นมาเป็น buy signal แล้ว  ทั้งแท่งเทียนเกิด 3 white soldiers และการโค้งตัวของ Stoch  ยืนยัน buy signal ขณะที่ MA 10+25 ตัดและเรียงตัวขึ้น ฟอร์มกราฟรอบนี้จึงดูมีพลังกว่า  แนะนำซื้อ มองต้านแรก 1.95 บาท  